**Napišite u formi novinske vijesti**

IVICA I MARICA

Ivica i Marica su bili djeca siromašnog stolara. Bojeći se gladi, njihova maćeha nagovori njihovog oca, stolara, da se riješe dece na taj način što će ih odvesti u šumu i tamo ostaviti. Ivica i Marica su nekako saznali za taj plan te se dogovore da bacaju bijele kamenčiće na putu i tako nađu nazad put do kuće. Tako i bi, te se njih dvoje vratiše kući ali stolar riješi da ih po drugi put ostavi u [šumi](https://sh.wikipedia.org/wiki/%C5%A0uma), te njih dvoje ne imavši vremena da sakupe kamenčiće, poniješe sa sobom mrvice hljeba kako bi obilježili put. Nažalost gladne životinje šume pojedoše mrvice i Ivica i Marica ostadoše u šumi izgubljeni.

Tako lutajući u šumi, odjednom naiđoše na kuću napravljenu od čokolade, sa šećernim prozorima, i onako izgladnjeli počeše da jedu kuću. Utom izađe iz kuće stara žena i pozva ih da uđu, rekavši im da će da napravi pravu gozbu za njih. Međutim to bješe stara i zla vještica koja je napravila kuću od [čokolade](https://sh.wikipedia.org/wiki/%C4%8Cokolada) da bi namamila djecu, uhvatila ih i pojela. [Vještica](https://sh.wikipedia.org/wiki/Ve%C5%A1tica) zatvori Ivicu kako bi ga utovila i potom spremila ručak od njega, a Maricu pretvori u služavku. Ivicu je tjerala da jede do iznemoglosti, a Marica je morala da čisti i sprema po cio dan. Kad je vještica odlučila da je Ivica dovoljno debeo kako bi od njega bio jedan lijep ručak, založi rernu u kojoj je namjeravala da ga ispeče. Nedugo zatim, reče Marici da se popne u rernu i da vidi da li je spremna za pečenje, međutim, Marica reče da ne može da dohvati rernu, te na prevaru dovede vješticu i navede je da ona uđe u rernu. Kad je vještica bila u rerni, Marica hitro zatvori vratašca i zabravi ih. Marica oslobodi brata te zajedno pobjegoše iz vještičine kuće.